[9] 93 



na čelu. Ali pokrovi nijesu obično ovako jednostavni, već se 

 oni još sekundarno razgranjuju, te u njima nalazimo niz manjih 

 pokrova, kao što je to u švicarskim Alpama, u Simplonu, glarn- 

 skim pokrovima i t. d. Švicarski geolozi zovu ove pokrove 

 „verzweigte Tauchdecken", dok one prve nazivaju „einfache 

 Überfaltungsdecken". 



Prije teorije pokrova morali su se geolozi, da protumače 

 tektonski savez sedimenata, utjecati tako zvanoj „plis ä Cham- 

 pignon", t. j. bori u obliku gljive. Ovakove bore sa vrlo tankim 

 držkom morali su oni konstruirati, da dokažu njihovu autoh- 

 tonost, t. j. da one imaju svoj korijen pod sobom. 



Ova neshvatljiva vrlo tanka držala tih bora, pa različiti 

 fizikalno nevjerojatni zavoji, činili su takve profile u vrlo bo- 

 ranom gorju vrlo fantastičnima. Jedan od najljepših primjera za 

 ilustraciju toga je onaj Rigia prema masivu Aar a u Švi- 

 carskoj, gdje su geolozi stare škole konstruirali vrlo fanta- 

 stične bore, da protumače savez fliša sa neokomom i gornjom 

 kredom. Međutim suLugeon i Arbenz pokazali, da gorje 

 Rigi, Frohnalpstock, Sisikon pliva na tercijarnom flišu, da ona 

 nevjerojatno tanka držala, koja bi to gorje imala spajati s unu- 

 trašnjošću zemaljske kore u opće ne postoje. 



Oni su pokazali, da se ovdje radi o dvijema velikim pokro- 

 vima, koji leže jedan na drugom, koji plivaju na autohtonom 

 flišu, a međusobno su odijeljeni jednim drugim flišom, koji nije 

 autohton, već pripada pokrovima. Tako je jednim mahom ne- 

 stalo fantastičnosti i neshvatljivosti tih profila. 



Haug, koji je u istočnim Alpama tako reći jednim pote- 

 zom riješio tolika uzaludna naprezanja, razlikuje u istočnim Al- 

 pama četiri glavna pokrova. 



U zapadnim Alpama dominiraju sedimenti jure, krede i 

 eocena, a trijas igra sasvim sporednu ulogu, uz to su ti sedi- 

 menti vrlo prijegledni, a debljina im obično nije osobita. — 



Drugačije je u istočnim Alpama; tu imadu glavnu ulogu og- 

 romne mase trijasa, koje se na oko tek neznatno razlikuju me- 

 đusobno. Tim su udivljenja vrijedniji radovi E. Hau ga, koji 

 je kako sam spomenuo u Salzkammergutu, za vrlo kratko vrijeme 

 mogao razlučiti 4 pokrova, koji se dadu slijediti kroz cijele is- 

 točne Alpe i dalje na istok, pa se moramo njima malo zabaviti. 



